Pornaisten kirkko

Pornaisten kirkko on vuonna 1924 valmistunut kivikirkko Pornaisissa, Uudellamaalla. Sen on suunnitellut arkkitehti Ilmari Launis. Kirkko on rakennettu pornaislaisesta graniitista ja se on kolmilaivainen. Kirkkoon mahtuu noin 250 ihmistä, ja se on suosittu vihkikirkko. Erillinen, vuonna 1834 valmistunut kellotapuli paloi vuonna 1993, siitä on jäljellä vain kiviperustus. Kirkko vihittiin käyttöön 5. lokakuuta 1924. Kirkon urut ovat 12-äänikertaiset Kangasalan urkutehtaan valmistamat mekaaniset urut. Kuvia Lähteet Aiheesta muualla Kuvia tai muita tiedostoja aiheesta Pornaisten kirkko Wikimedia Commonsissa